**Molėtų rajono savivaldybės taryba**

**SPRENDIMAS**

**dėl molėtų rajono savivaldybės administracijos direktoriaus nušalinimo ir pavedimo vykdyti funkcijas**

2018 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 29 straipsnio 5 dalimi, Lietuvos Respublikos viešųjų ir privačių interesų derinimo valstybinėje tarnyboje įstatymo 11 straipsnio 2 ir 6 dalimis, atsižvelgdama į Molėtų rajono savivaldybės administracijos direktoriaus Sauliaus Jauneikos 2018 m. gruodžio 12 d. pareiškimą, įvertinusi tai, kad Karolis Balčiūnas atsistatydino iš savivaldybės administracijos direktoriaus pavaduotojo pareigų, administracijos direktoriaus atostogų ar ligos metu, esant interesų konfliktui, taip pat kai jis laikinai negali eiti pareigų dėl kitų priežasčių nebūtų kam vykdyti administracijos direktoriaus pareigybės aprašyme nustatytas funkcijas, taip pat administracijos direktorius Saulius Jauneika negalėtų nepažeisdamas Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų įgyvendinti jam Lietuvos Respublikos vietos savivaldos įstatymo 29 straipsnio 8 dalies 2 – 6, 8, 16 punktuose priskirtų funkcijų ir yra pakankamas pagrindas manyti, kad sprendimų, susijusių su jo sutuoktinės Suginčių seniūnijos seniūnės Nijolės Jauneikienės vykdomomis funkcijomis, priėmimas sukels interesų konfliktą,

Molėtų rajono savivaldybės taryba n u s p r e n d ž i a:

1. Nušalinti Molėtų rajono savivaldybės administracijos direktorių Saulių Jauneiką nuo tarnybinių pareigų, vykdant jam Lietuvos Respublikos vietos savivaldos įstatymo 29 straipsnio 8 dalies 2 – 6, 8, 16 punktuose priskirtas funkcijas, priimant sprendimus, susijusius su jo sutuoktinės Suginčių seniūnijos seniūnės Nijolės Jauneikienės vykdomomis funkcijomis.

2. Pavesti Bendrojo skyriaus vedėjai Irenai Sabaliauskienei administracijos direktoriaus atostogų ar ligos metu, esant interesų konfliktui, taip pat kai jis laikinai negali eiti pareigų dėl kitų priežasčių, vykdyti jo pareigybės aprašyme nustatytas funkcijas bei priimti sprendimus, susijusius su Suginčių seniūnijos seniūnės Nijolės Jauneikienės vykdomomis funkcijomis.

**Šis** sprendimas per vieną mėnesį nuo sprendimo priėmimo gali būti skundžiamas Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras